NAV1(4.2)

**Deformácia osobnosti**

1. Na ceste k tomu, aby sa človek stal zrelou osobnosťou, stretávame Nepriateľa – diabla.

Naopak, Ježiš nás chráni pred zablúdením na ceste, pred nešťastím! Počujme jeho slová: Ja som Svetlo sveta. Kto mňa nasleduje, nebude chodiť vo tmách, ale bude mať svetlo života. (Jn 8,12)

1. Nasledovať Ježiša – znamená prijať sa ako pozitívna osobnosť, čerpať zo vzťahu s Ježišom a vedieť rozdať zo seba aj pre dobro iných.

Krásne slová, ktoré podporia tvoje sebaprijatie:

**Tvoj život je dar**

Nezabudni nikdy: Že žiješ, nebol Tvoj nápad. A že dýchaš, nebolo Tvoje rozhodnutie. Nezabudni nikdy: Že žiješ, bol nápad niekoho iného. Že dýchaš, bol Jeho dar Tebe. Nezabudni nikdy: Nikto nemyslí, necíti a nekoná tak ako Ty. Nikto sa nesmeje tak, ako to práve teraz robíš Ty.

Nezabudni nikdy: Nikto nevidí oblohu presne tak, ako Ty a nikto nevedel to, čo vieš Ty. Nezabudni nikdy: Tvoju tvár nemá nikto viac na tomto svete a také oči máš len Ty sám/sama jediný/jediná. Nezabudni nikdy: Ty si bohatý/bohatá, to je jedno, či s peniazmi alebo bez nich, lebo Ty vieš žiť! Nikto nežije ako Ty. Ty si chcený/chcená, žiadna náhoda, žiadny omyl prírody! Je jedno, či Tvoja pieseň života je v e mol (smutnejšia) alebo v e dur (veselšia). TY si geniálna Božia myšlienka!!!

1. Najčastejšie prekážky pre sebaprijatie (našepkávané Nepriateľom):

**Neprijatie** **tela**: nedokážem prijať svoj výzor (akú mám tvár, vlasy, ruky...); mám problém pozrieť sa do zrkadla; neviem prijať svoj zdravotný problém alebo hendikep...

**Neprijatie** **duše**: som nespokojný s tým, že iní sú múdrejší ako ja; mám problém prijatia omylov, chýb z minulosti (jediná ozajstná chyba je tá, z ktorej sa nepoučíme!); neviem prijať svoje pocity (striedanie nálad je bežnou súčasťou života)...

Otázka: Zvolil by som niekoho, ako som ja, za svojho blízkeho priateľa?

Riešenie: podporovať sebaprijatie, a zároveň sa chrániť pred pýchou a sebeckosťou!

1. Iné ohrozenia cesty k zrelej osobnosti: prepadnutie závislostiam – nemiernosť v používaní!!! (alkohol, cigarety, drogy, hranie automatov, počítačové hry, bezuzdná sexualita...)